sukhrobnurali/uzbek-legal-corpus huggingface dataset:
MUDDATI OʻTKAZIB YUBORILGAN DEBITORLIK QARZLAR PAYDO BOʻLGANLIGI UCHUN VAZIRLIKLAR, IDORALAR, XOʻJALIK BIRLASHMALARI VA KORXONALAR RAHBARLARINING JAVOBGARLIGINI OSHIRISH YUZASIDAN QOʻSHIMCHA CHORA-TADBIRLAR TOʻGʻRISIDA
(resolution, 2022-04-05)

Toʻlov intizomini mustahkamlash, muddati oʻtkazib yuborilgan debitorlik va kreditorlik qarzlar paydo boʻlishi va koʻpayishiga yoʻl qoʻymaslik, vazirliklar, idoralar, xoʻjalik birlashmalari va korxonalar rahbarlarining amaldagi qonun hujjatlari buzilganligi uchun javobgarligini oshirish maqsadida Vazirlar Mahkamasi qaror qiladi: 6. Belgilansinki: xoʻjalik yurituvchi subyektlar toʻlov muddati oʻtkazib yuborilgan debitorlik va kreditorlik qarzlarni har chorakda oʻzaro solishtirib chiqishga majburdirlar. Qarzlarni oʻz vaqtida va toʻliq solishtirib chiqish yuzasidan shaxsan javobgarlik xoʻjalik yurituvchi subyektlar rahbarlari zimmasiga yuklansin; tovar olingandan soʻng 90 kun mobaynida yetkazib berilgan mahsulotning toʻliq qiymati xoʻjalik yurituvchi subyekt tomonidan toʻlanmagan hollarda tartibni buzuvchi korxonalarga mahsulot yetkazib berish ilgari berilgan mahsulotning barcha qiymati olinishiga qadar toʻxtatib qoʻyiladi. Bunday korxonalarga keyinchalik mahsulot berish toʻlovning akkreditiv shakli vositasi bilan amalga oshiriladi. Tartibni buzuvchi korxonalarga paydo boʻlgan qarzni uzishgacha boʻlgan davrda tovar yetkazib berish toʻxtatilishi uchun masʼuliyat mahsulot yetkazib beruvchi korxonalar rahbarlari zimmasiga yuklanadi; muddati oʻtkazib yuborilgan debitorlik qarzlarni undirish yuzasidan chora-tadbirlar koʻrmaganlik, shu jumladan iqtisodiy sudda daʼvo qoʻzgʻatmaganlik mahsulot yetkazib beruvchi korxonalarning rahbarlarini va mansabdor shaxslarini qonunchilikda belgilangan javobgarlikka tortish uchun asos boʻladi. 7. Vazirliklar, idoralar, qishloq xoʻjaligiga xizmat koʻrsatuvchi xoʻjalik yurituvchi subyektlar qishloq xoʻjaligiga mahsulot berishni (ishlarni bajarish, xizmatlar koʻrsatishni) qishloq xoʻjaligi korxonalaridan faqat oldindan toʻlanadigan, shu jumladan Oʻzbekiston Respublikasi Moliya vazirligi huzuridagi Davlat ehtiyojlari uchun xarid qilinadigan qishloq xoʻjaligi mahsulotlarining hisob-kitob Jamgʻarmasi tomonidan belgilangan tartibda ajratiladigan avans mablagʻlari turidagi haq olingandan soʻng amalga oshirsinlar. 10. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
OʻZBEKISTON RESPUBLIKASI PREZIDENTINING 1995 YIL 12 MAYDAGI “XALQ XOʻJALIGIDA HISOB-KITOBLAR OʻZ VAQTIDA OʻTKAZILIShI UChUN KORXONA VA TAShKILOTLAR RAHBARLARINING MASʼULIYATINI OShIRISh BORASIDAGI ChORA-TADBIRLAR TOʻGʻRISIDA”GI PF-1154 FARMONINI QISMAN OʻZGARTISh TOʻGʻRISIDA
(decree, 1999-07-19)

Xoʻjalik yurituvchi subyektlar oʻrtasidagi hisob-kitoblar mexanizmini mustahkamlash maqsadida hamda Oʻzbekiston Respublikasi Prezidentining 1995-yil 12-maydagi “Xalq xoʻjaligida hisob-kitoblar oʻz vaqtida oʻtkazilishi uchun korxona va tashkilotlar rahbarlarining masʼuliyatini oshirish borasidagi chora-tadbirlar toʻgʻrisida”gi PF-1154 Farmonini qisman oʻzgartirgan holda: 1. Belgilab qoʻyilsinki, tovarlar yetkazib berilgan, xizmatlar koʻrsatilgan, ishlar bajarilgan kundan boshlab toʻqson kun oʻtganidan keyin yetkazib berilgan tovarlar, bajarilgan ishlar hamda koʻrsatilgan xizmatlar uchun mablagʻlar kelib tushmaganligi muddati oʻtgan debitorlik qarzi deb hisoblanadi. 2. Oʻzbekiston Respublikasi Prezidentining 1995-yil 12-maydagi PF-1154 Farmoni 2-bandining birinchi xatboshisidagi “oltmish” soʻzi “toʻqson” soʻzi bilan almashtirilsin. 3. Oʻzbekiston Respublikasi Adliya vazirligi manfaatdor vazirlik va idoralar bilan birgalikda oʻn kun muddat ichida mazkur Farmondan kelib chiqqan holda qonunchilikka kiritiladigan oʻzgartish va qoʻshimchalar haqidagi takliflarini Vazirlar Mahkamasiga taqdim etsin.
1999 YIL 1 AVGUSTDAN BOShLAB ISh HAQI, PENSIYA, STIPENDIYA VA IJTIMOIY NAFAQALAR MIQDORINI OShIRISh TOʻGʻRISIDA
(decree, 2020-09-28)

8. Oʻzbekiston Respublikasi Prezidentining 1998-yil 25-noyabrdagi PF-2144 Farmoni 7-bandi istisno qilingan holda oʻz kuchini yoʻqotgan deb hisoblansin.
FUQARO AVIATSIYASINING XALQARO PARVOZLARINI KENGAYTIRISH TOʻGʻRISIDA
(resolution, 2018-09-21)

Amalga oshirilayotgan yoʻlovchi va yuk tashishlar geografiyasini yanada kengaytirish, Oʻzbekiston Respublikasining tarixiy va madaniy markazlariga toʻgʻridan-toʻgʻri havo yoʻllarini taʼminlash maqsadida Vazirlar Mahkamasi qaror qiladi: 1. Buxoro va Urganch shaharlari aeroportlariga xalqaro aeroport maqomi berilsin. 2. Oʻzbekiston Respublikasi Davlat chegaralarini himoya qiluvchi qoʻmita, Davlat bojxona qoʻmitasi, Sogʻliqni saqlash vazirligi, Qishloq va suv xoʻjaligi vazirligi Buxoro va Urganch shaharlari aeroportlarida chegara, bojxona, sanitariya va veterinariya nazoratini amalga oshirish uchun faoliyat yoʻnalishi boʻyicha, tasdiqlangan xodimlar soni doirasida Oʻzbekiston Respublikasi chegarasi orqali oʻtkazish punktlari tashkil etsinlar. 3. “Oʻzbekiston havo yoʻllari” milliy aviakompaniyasi: Oʻzbekiston Respublikasi Davlat xavfsizlik xizmati, Davlat xavfsizlik xizmati Chegara qoʻshinlari, Davlat bojxona qoʻmitasi, Sogʻliqni saqlash vazirligi, Qishloq va suv xoʻjaligi vazirligining tegishli boʻlinmalarini zarur xizmat xonalari, maxsus asbob-uskunalar va texnika bilan taʼminlasin; chegara, bojxona, veterinariya va sanitariya nazoratini, shuningdek aviatsiya xavfsizligi maqsadidagi nazoratni samarali amalga oshirish uchun shart-sharoitlar yaratsin. 4. “Oʻzbekiston havo yoʻllari” milliy aviakompaniyasiga, zarur tartibotlarga rioya qilingan taqdirda va Davlat xavfsizlik xizmati hamda Davlat bojxona qoʻmitasi bilan kelishgan holda Andijon, Qarshi, Namangan, Nukus va Fargʻona shaharlari aeroportlaridan charter xalqaro qatnovlarni amalga oshirishiga ruxsat etilsin. 5. Oʻzbekiston Respublikasi parvozlar xavfsizligini nazorat qilish davlat inspeksiyasi “Oʻzbekiston havo yoʻllari” milliy aviakompaniyasi bilan birgalikda aviatsiya xavfsizligi talablarini hisobga olgan holda Buxoro va Urganch shaharlari aeroportlarini sertifikatsiyalashtirsin. 6. “Oʻzbekiston havo yoʻllari” milliy aviakompaniyasi Oʻzbekiston Respublikasi parvozlar xavfsizligini nazorat qilish davlat inspeksiyasi bilan birgalikda Buxoro va Urganch shaharlari aeroportlari maqomi boʻyicha maʼlumotlarni tayyorlashni va aeronavigatsiya axborotlari xalqaro toʻplamlarida eʼlon qilishni tashkil etsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari L.A. Axmetov zimmasiga yuklansin.
XORIJIY INVESTITSIYaLAR IShTIROKIDAGI MEHMONXONA KOMPLEKSLARIGA IMTIYOZLAR BERISh TOʻGʻRISIDA
(resolution, 2021-02-22)

Xalqaro turizmni yanada rivojlantirish uchun qulay shart-sharoitlar yaratish maqsadida Vazirlar Mahkamasi qaror qiladi: 1. 1999-yil 1-yanvardan boshlab: “Bakri Investindo” (Indoneziya) kompaniyasining “Le Meridian” mehmonxona kompleksi va “Buig” (Fransiya) kompaniyasi tomonidan Toshkent shahrida yangi qurilgan mehmonxona mehmonxona xizmatlari boʻyicha uch yil muddatga qoʻshilgan qiymat soligʻi toʻlashdan; “Bakri Investindo” kompaniyasining “Le Meridian” mehmonxona kompleksi mehmonxonani rekonstruksiya qilish va butlash uchun olib kelinadigan asbob-uskunalar va materiallar uchun 2000-yil 1-yanvargacha qoʻshilgan qiymat soligʻi toʻlashdan ozod etilsin. 2. “Bakri Investindo” kompaniyasining “Le Meridian” mehmonxona kompleksining koʻrsatilgan xizmatlar uchun qoʻshilgan qiymat soligʻi boʻyicha 1999-yil 1-yanvardagi holatiga koʻra budjet oldidagi mavjud qarzdorligi 18 oy muddatga kechiktirilsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari B.S. Hamidov va H.S. Karomatov zimmasiga yuklansin.
“SIMENS” AKSIYADORLIK JAMIYATI BILAN TOShKENT ShAHRIDAGI ShAHARLARARO-XALQARO EWSD STANSIYASINI KENGAYTIRISh QOʻShMA LOYIHASINI AMALGA OShIRISh ChORA-TADBIRLARI TOʻGʻRISIDA
(resolution, 2021-02-22)

Oʻzbekiston Respublikasi telekommunikatsiya tarmogʻini 2010-yilgacha boʻlgan davrda rekonstruksiya qilish va rivojlantirish milliy dasturini bajarish maqsadida Vazirlar Mahkamasi qaror qiladi: 1. Oʻzbekiston pochta va telekommunikatsiyalar agentligining “Simens” aksiyadorlik jamiyati bilan birgalikda Oʻzbekiston Respublikasining 1999-yilgi Investitsiya dasturiga kiritilgan Toshkent shahridagi shaharlararo-xalqaro EWSD stansiyasini kengaytirish loyihasini amalga oshirish toʻgʻrisidagi taklifi qabul qilinsin. 2. Quyidagilar: Toshkent telegraf-telefon stansiyasi loyiha boʻyicha buyurtmachi va kreditlar boʻyicha qarz oluvchi etib belgilanganligi; “Oʻzimpeksaloqa” aksiyadorlik jamiyati qarz oluvchi majburiyatlari boʻyicha kafolatchi etib belgilanganligi; “Oʻzimpeksaloqa” aksiyadorlik jamiyati tomonidan loyihani amalga oshirish maqsadida, buyurtmachining manfaatlarini nazarda tutib, “Simens” aksiyadorlik jamiyati bilan 2285,3 ming EVRO (4469,7 ming Germaniya markasi) miqdorida kontrakt tuzilganligi maʼlumot uchun qabul qilinsin. 3. Belgilansinki, kontraktni mablagʻ bilan taʼminlash quyidagi tartibda: kontrakt qiymatining 1942,5 ming EVRO miqdoridagi 85 foizi — KfV banki (Germaniya)ning “Germes” (Germaniya) eksport-kredit agentligining sugʻurta qoplamasi ostidagi, toʻlash muddati 5 yil boʻlgan mablagʻlarini qayta moliyalash yoʻli bilan Milliy bank krediti hisobiga; kontrakt qiymatining 342,8 ming EVRO miqdoridagi 15 foizi — KfV banki (Germaniya)ning toʻlash muddati 5 yil boʻlgan mablagʻlarini qayta moliyalash yoʻli bilan Milliy bank krediti hisobiga amalga oshiriladi. Asosiy qarzni, foizlarni, vositachilik haqlarini va jalb qilinadigan kreditlarga xizmat koʻrsatish bilan bogʻliq boshqa xarajatlarni toʻlash Toshkent telegraf-telefon stansiyasining oʻz mablagʻlari hisobiga 1 va 2-ilovalarga* muvofiq amalga oshiriladi. 4. Oʻzbekiston Respublikasi Tashqi iqtisodiy faoliyat milliy banki koʻrsatib oʻtilgan kontraktni mablagʻ bilan taʼminlash yuzasidan xorijiy bank bilan belgilangan tartibda kredit bitimlari tuzsin va mablagʻlarni Toshkent telegraf-telefon stansiyasiga qayta moliyalashtirsin. 5. Oʻzbekiston Respublikasi Moliya vaziri Milliy bankning toʻlov majburiyatlari boʻyicha xorijiy bankka va Toshkent telegraf-telefon stansiyasining toʻlov majburiyatlari boʻyicha Milliy bankka beriladigan kafolatlarni Oʻzbekiston Respublikasi Hukumati nomidan imzolashga vakil qilinsin. 6. Oʻzbekiston Respublikasi Adliya vazirligi xorijiy bankni qoniqtiradigan shaklda Oʻzbekiston Respublikasi Hukumatining kafolatlari boʻyicha yuridik xulosalar bersin. 7. Oʻzbekiston Respublikasiga mazkur loyiha doirasida import qilinadigan asbob-uskunalar, materiallar (ishlar va xizmatlar) bojxona toʻlovlari va qoʻshimcha qiymat soligʻi toʻlashdan ozod qilinsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari L.A. Axmetov zimmasiga yuklansin.
Hukumatlararo bitimlarni tasdiqlash toʻgʻrisida
(resolution, 1999-07-07)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Tasdiqlansin: 1996-yil 22-aprelda Parij shahrida imzolangan Oʻzbekiston Respublikasi Hukumati bilan Fransiya Respublikasi Hukumati oʻrtasida ikkiyoqlama soliq solinishining oldini olish hamda daromad va kapital soliqlarini toʻlashdan bosh tortishni bartaraf qilish toʻgʻrisidagi Konvensiya; 1999-yil 17-iyunda Ottava shahrida imzolangan Oʻzbekiston Respublikasi Hukumati bilan Kanada Hukumati oʻrtasida ikkiyoqlama soliq solinishining oldini olish hamda daromad va kapital soliqlarini toʻlashdan bosh tortishni bartaraf qilish toʻgʻrisidagi Konvensiya. 2. Oʻzbekiston Respublikasi Bosh vazirining oʻrinbosari B.S. Hamidov, tashqi ishlar vaziri A.X. Kamilov Oʻzbekiston Respublikasining mazkur hujjatlarda nazarda tutilgan majburiyatlari oʻz vaqtida bajarilishi ustidan nazoratni taʼminlasinlar.
HUKUMATLARARO BITIMLARNI TASDIQLASH TOʻGʻRISIDA
(resolution, 1999-06-30)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq Vazirlar Mahkamasi qaror qiladi: 1. Quyidagilar: Oʻzbekiston Respublikasi Hukumati bilan Eron Islom Respublikasi Hukumati oʻrtasida ularning bojxona maʼmuriyatlari oʻrtasida oʻzaro yordam toʻgʻrisida 1999-yil 12-iyunda Toshkent shahrida imzolangan Bitim; Oʻzbekiston Respublikasi Hukumati bilan Rossiya Federatsiyasi Hukumati oʻrtasida fuqaro muhofazasi (mudofaasi), favqulodda vaziyatlarning oldini olish va ularni bartaraf etish sohasida hamkorlik qilish toʻgʻrisida 1998-yil 6-mayda Moskva shahrida imzolangan Bitim; Oʻzbekiston Respublikasi Hukumati bilan Moldova Respublikasi Hukumati oʻrtasida huquqiy axborot almashish toʻgʻrisida 1998-yil 17-dekabrda Toshkent shahrida imzolangan Bitim; Oʻzbekiston Respublikasi Hukumati bilan Moldova Respublikasi Hukumati oʻrtasida 1998-yil 17-dekabrda Toshkent shahrida imzolangan Tovarlar (ishlar, xizmatlar) ni eksport va import qilishda bilvosita soliqlarni undirish prinsiplari toʻgʻrisidagi Bitim. 2. Oʻzbekiston Respublikasi Bosh vazirining oʻrinbosarlari B.S. Hamidov, M.Z. Usmonov, tashqi ishlar vaziri A.X. Komilov Oʻzbekiston Respublikasining ushbu hujjatlarda nazarda tutilgan majburiyatlari oʻz vaqtida bajarilishi ustidan nazoratni taʼminlasinlar.
OʻZBEKISTONDA TURIZM SOHASI UChUN MALAKALI KADRLAR TAYYORLASh TOʻGʻRISIDA
(decree, 2020-09-28)

Respublikada turizm sohasi boʻyicha yuqori malakali mutaxassis kadrlar tayyorlash, qayta tayyorlash va malakasini oshirish, turizmning iqtisodiy salohiyatini mustahkamlash va uning samaradorligini yanada oshirish maqsadida: 1. 1999-2000 oʻquv yilidan boshlab turizm sohasi boʻyicha oliy maʼlumotli kadrlar tayyorlash Toshkent davlat iqtisodiyot universitetida mujassamlashtirilsin. 2. Oʻzbekiston Respublikasi Prezidentining 1999-yil 15-apreldagi “2005-yilgacha boʻlgan davrda Oʻzbekistonda turizmni rivojlantirish Davlat dasturi toʻgʻrisida”gi Farmonining 4-bandi oʻz kuchini yoʻqotgan deb hisoblansin. 3. Oʻzbekiston Respublikasi Vazirlar Mahkamasi bir hafta muddat ichida mazkur Farmon yuzasidan qaror qabul qilsin.
Oʻzbekiston Respublikasi energetika va elektrifikatssiya vazirligining “Toshkent issiqlik markazi” korxonasiga qarashli “Qorasuv” 2-issiqlik markazini Toshkent shahar hokimligi boshqaruviga oʻtkazish toʻgʻrisida
(resolution, 1999-06-25)

Aholiga kommunal xizmat koʻrsatish tizimida iqtisodiy islohotlarni chuqurlashtirish hamda issiqlik energiyasi ishlab chiqarish va yetkazib berishda kapital va ekspluatatsiya xarajatlarini kamaytirish boʻyicha eksperiment oʻtkazish maqsadida, Vazirlar Mahkamasi qaror qiladi: 1. Oʻzbekiston Respublikasi Energetika va elektrifikatsiya vazirligi hamda Toshkent shahri hokimligining “Qorasuv” 2-issiqlik markazini Energetika va elektrifikatsiya vazirligining “Toshkent issiqlik markazi” korxonasi tarkibidan Toshkent shahri hokimligining “Toshkent issiqlik energiyasi” ishlab chiqarish birlashmasi tarkibiga oʻtkazish toʻgʻrisidagi takliflari qabul qilinsin. 2. Oʻzbekiston Respublikasi Energetika va elektrifikatsiya vazirligi hamda Toshkent shahri hokimligi: Oʻzbekiston Respublikasi Moliya vazirligi hamda Kommunal xizmat koʻrsatish vazirligi bilan birgalikda mazkur issiqlik markazining belgilangan tartibda 1999-yil 1-iyul holatiga koʻra moddiy-texnika va inson resurslari bilan qabul qilish-topshirishni amalga oshirsin; bir oy muddatda issiqlik markazini balansdan balansga qabul qilish-topshirish dalolatnomasini tasdiqlasin. 3. “Qorasuv” 2-issiqlik markazi xodimlari uchun Oʻzbekiston Respublikasi Energetika va elektrifikatsiya vazirligi tizimida amalda boʻlgan mehnatga haq toʻlashning darajasi va shartlari, ijtimoiy kafolatlar va meʼyorlar boʻyicha taʼminotning barcha turlari saqlab qolinsin. 4. Oʻzbekiston Respublikasi Energetika va elektrifikatsiya vazirligi “Toshkent issiqlik energiyasi” ishlab chiqarish birlashmasiga mazkur issiqlik markaziga tegishli boʻlgan jihozlarni taʼmirlash, sozlash ishlarini bajarish hamda ehtiyot qismlar tayyorlashda shartnomaviy asosda yordam koʻrsatib borsin. 5. Mazkur qarorning bajarilishi boʻyicha nazorat Bosh vazir oʻrinbosari B. Xamidov zimmasiga yuklatilsin.
Hukumatning ayrim qarorlariga oʻzgartirishlar kiritish toʻgʻrisida
(resolution, 2020-06-16)

“Fuqarolarning oʻzini oʻzi boshqarish organlari toʻgʻrisida” yangi tahrirdagi Oʻzbekiston Respublikasi Qonuni qabul qilinganligi munosabati bilan Vazirlar Mahkamasi qaror qiladi: Oʻzbekiston Respublikasi Hukumatining ayrim qarorlariga ilovaga muvofiq oʻzgartirishlar kiritilsin. 1. Vazirlar Mahkamasining “Respublika “Mahalla” xayriya jamgʻarmasi faoliyatini tashkil etish masalalari toʻgʻrisida” 1992-yil 17-oktabrdagi 480-son qarorida: 1-bandning uchinchi xatboshida “shahar, nohiya va mahalliy mahalla qoʻmitalari” soʻzlari “fuqarolarning oʻzini oʻzi boshqarish organlari” soʻzlari bilan almashtirilsin; 2-bandning sakkizinchi xatboshi chiqarib tashlansin. 3. Vazirlar Mahkamasining “Davlat uy-joy fondi xususiylashtirilishi munosabati bilan normativ hujjatlarni tasdiqlash toʻgʻrisida” 1994-yil 28-iyundagi 325-son qarori bilan tasdiqlangan Turar joylardan va uy atrofidagi yerlardan foydalanish Qoidalarining (Oʻzbekiston Respublikasi QT, 1994-y., 6-son, 34-modda): 37-bandidagi “uy va mahalla qoʻmitalari” soʻzlari “fuqarolarning oʻzini oʻzi boshqarish organlari” soʻzlari bilan; 41-bandidagi “mahalla qoʻmitalari” soʻzlari “fuqarolarning oʻzini oʻzi boshqarish organlari” soʻzlari bilan; 44-bandidagi “mahalla qoʻmitalari” soʻzlari “fuqarolarning oʻzini oʻzi boshqarish organlari” soʻzlari bilan almashtirilsin.
“TOShKENT—ANDIJON—OʻSh—IRKEShTOM” AVTOMOBIL YOʻLIDA YOʻL IShLARINI TAʼMINLAShGA DOIR QOʻShIMChA ChORA-TADBIRLAR TOʻGʻRISIDA
(resolution, 2022-07-22)

Transosiyo magistral avtomobil yoʻlini oʻz vaqtida foydalanishga topshirish va yoʻl-koʻprik ishlari sifatli bajarilishini hamda oʻta mustahkam konstruksiyalar va materiallar tayyorlanishini taʼminlash maqsadida Vazirlar Mahkamasi qaror qiladi: 1. “Oʻzavtoyoʻl” davlat konserni tashkilotlari va korxonalari “Toshkent—Andijon—Oʻsh—Irkeshtom” avtomobil yoʻlida ishlarni bajarish hamda “Qamchiq” va “Rezak” dovon uchastkalarida tonnellar qurilishi uchun olib kelinayotgan texnika, asbob-uskunalar, materiallar va ehtiyot qismlar uchun, shu jumladan muruvvat va texnika yordami doirasida tekin yetkazib berilayotgan texnika, asbob-uskunalar, materiallar va ehtiyot qismlar uchun boj toʻlashdan ozod qilinsin (bojxona rasmiylashtiruvi yigʻimlari bundan mustasno). 2. “Oʻzavtoyoʻl” davlat konserni texnika, asbob-uskunalar, materiallar va ehtiyot qismlarning yuqorida koʻrsatilgan turlaridan samarali foydalanilishini taʼminlasin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.R.Yunusov zimmasiga yuklansin.
VAZIRLAR MAHKAMASINING “SAVDO SOHASIDA MONOPOLIYADAN ChIQARIShNI ChUQURLAShTIRISh ChORA-TADBIRLARI TOʻGʻRISIDA” 1997-YIL 24 DEKABRDAGI 561-SON QARORIGA QOʻShIMChA KIRITISh HAQIDA
(resolution, 2021-02-22)

Vazirlar Mahkamasi qaror qiladi: 1. “Yunusobod” sport-sogʻlomlashtirish kompleksi Oʻzbekiston — Amerika qoʻshma korxonasi taʼsis yigʻilishi tomonidan tugatilganligi (1997-yil 1-dekabrdagi bayonnoma), uning negizida “Yunusobod-tennis” davlat tennis klubi tashkil etish haqida qaror qabul qilinganligi maʼlumot uchun qabul qilinsin. 2. “Oʻzbeksavdo” aksiyadorlik kompaniyasining muassislari — “Goʻsht-sut savdo” davlat-aksiyadorlik birlashmasi, “Savdo nashriyoti” respublika eksperimental savdo-ishlab chiqarish birlashmasi, “Savdo taraqqiyoti” respublika birlashmasi va “Navroʻz” savdo-ishlab chiqarish kompleksining kompaniya tarkibiga “Yunusobod-tennis” tennis klubining kirishi hamda “Savdo taraqqiyoti” respublika birlashmasining yopiq tennis kortini uning balansiga berish haqidagi taklifi maʼqullansin. 5. Mazkur qarorning bajarilishini nazorat qilish Bosh vazirning oʻrinbosari M.Z. Usmonov zimmasiga yuklansin.
“ALOQA DEU” OʻZBEKISTON—KOREYA QOʻShMA KORXONASI FAOLIYATI TOʻGʻRISIDA
(resolution, 2021-02-22)

Oʻzbekiston pochta va telekommunikatsiyalar agentligi va “DEU Telekom” kompaniyasi tomonidan tashkil etilgan aloqa asbob-uskunalari va texnikasini ishlab chiqarish boʻyicha “Aloqa DEU” Oʻzbekiston—Janubiy Koreya qoʻshma korxonasining moliyaviy-iqtisodiy ahvolini barqarorlashtirish, korxona qarzlarini kamaytirish va uni moliyaviy sogʻlomlashtirish maqsadida Vazirlar Mahkamasi qaror qiladi: 1. “Aloqa DEU” qoʻshma korxonasining janubiy koreyalik sherigi “DEU Telekom” kompaniyasining 16327,4 ming AQSh dollari miqdoridagi ilgari olib kelingan butlovchi buyumlarni, “Aloqa DEU” qoʻshma korxonasining “DEU Telekom” kompaniyasi oldidagi koʻrsatib oʻtilgan summadagi qarzini oʻzaro hisobga olish shartlarida tegishli kontrakt tuzgan holda qaytarib olib ketishi toʻgʻrisidagi taklifi maʼlumot uchun qabul qilinsin. 2. Belgilansinki: olib chiqib ketiladigan asbob-uskunalar uchun bojxona toʻlovlari undirilmaydi, bojxona rasmiylashtiruvi uchun yigʻimlar bundan mustasno; mazkur kontrakt boʻyicha valyuta tushumining bir qismi majburiy sotilmaydi. 3. Oʻzbekiston Respublikasi Davlat bojxona qoʻmitasi: “Aloqa DEU” qoʻshma korxonasiga mahsulotlarni Koreyaga ortib joʻnatish va 16327,4 ming AQSh dollari miqdoridagi asbob-uskunalar va butlovchi buyumlarni saqlash va joʻnatish boʻyicha bojxona tartibotlarini oʻz vaqtida rasmiylashtirishga koʻmaklashsin; “DEU Telekom” kompaniyasiga mazkur kontrakt boʻyicha butlovchi buyumlarni “Aloqa DEU” qoʻshma korxonasi hududida (Urganch shahri) uchinchi shaxslarga sotgungacha saqlash uchun imkon yaratib bersin. 4. Oʻzbekiston pochta va telekommunikatsiyalar agentligi “DEU Telekom” kompaniyasi va manfaatdor idoralar bilan birgalikda korxonani moliyaviy sogʻlomlashtirish va faoliyatini qayta ixtisoslashtirish, uning ishlab chiqarish quvvatlaridan foydalanish boʻyicha tadbirlarni ikki oy muddatda ishlab chiqsin. 5. Mazkur qarorning bajarilishini nazorat qilish Bosh vazir Oʻ.T. Sultonov zimmasiga yuklansin.